
1. [bookmark: _Toc235703247]Vispārīgā informācija

1.1. Sabiedrības ar ierobežotu atbildību “Bulduru Tehnikums” iepirkums Energoefektivitātes paaugstināšanas projekta SIA “Bulduru Tehnikums” ēku energoefektivitātes paaugstināšanas  projekta vadība un tehniskais atbalsts, identifikācijas Nr. BT 2026/8-ERAF (turpmāk – Iepirkums) tiek veikta kā atklāts konkurss Publisko iepirkumu likuma 8. panta pirmās daļas 1. punkta kārtībā. Iepirkums tiek rīkots Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.4. pasākuma "Energoefektivitātes paaugstināšana valsts ēkās" un 2.1.1.7. pasākuma "Valsts iestāžu infrastruktūras optimizācija" projekta "Energoefektivitātes paaugstināšana SIA "Bulduru Tehnikums ēkās" (Nr. 2.1.1.4/1/25/I/027) ietvaros. 
1.2. Pasūtītājs – Sabiedrība ar ierobežotu atbildību “Bulduru Tehnikums” (turpmāk – Sabiedrība), reģistrācijas Nr.40003482021, juridiskā adrese Viestura iela 6, Jūrmala, LV-2010, turpmāk – Pasūtītājs. 
1.3. Kontaktpersona jautājumos par Iepirkuma nolikumu (turpmāk – Nolikums) vispārīgo informāciju – Ēvalds Juhnēvičs, tālrunis 29230283, e-pasts: bulduri@bulduri.lv;
1.4. Pretendents: piegādātājs, kurš ir reģistrēts Elektronisko iepirkumu sistēmā un ir iesniedzis piedāvājumu EIS e-konkursu apakšsistēmā. 
1.5. Iepirkuma priekšmets: SIA “Bulduru Tehnikums” ēku energoefektivitātes paaugstināšanas  projekta vadība un tehniskais atbalsts.
1.5.1. CPV kods: 
	Kods
	Koda atšifrējums
latviešu valodā
	Koda atšifrējums
angļu valodā
	Pakalpojuma
kategorijas Nr.

	79421000-1
	Projektu vadības pakalpojumi, izņemot būvdarbu vadību
	Project-management services other than for construction work

1.5.2. Pretendents var iesniegt vienu piedāvājumu.
1.6. Līguma izpildes laiks un vieta: Viestura iela 6 un Ķemeru iela 76, Jūrmala (Pakalpojuma sniegšanas vieta ir projekta īstenošanas objekti SIA "Bulduru Tehnikums" teritorijā un citas ar projekta īstenošanu saistītās vietas).
1.6.1. Pakalpojuma sniegšanas termiņš ir līdz projekta Nr. 2.1.1.4/1/25/I/027 īstenošanas pabeigšanai, bet ne ilgāk kā līdz 2029. gada 31. decembrim.
1.6.1.1. Pasūtītājam ir tiesības, noslēdzot ar Izpildītāju rakstveida vienošanos, pagarināt pakalpojuma sniegšanas termiņu, ja iestājas vismaz viens no šādiem apstākļiem:
a) sadarbības iestāde, atbildīgā iestāde vai cita kompetentā institūcija ir pagarinājusi projekta īstenošanas termiņu;
b) ar projekta īstenošanu saistīto būvdarbu, piegāžu vai citu līgumu izpilde ir aizkavējusies vai to izpildes termiņš ir pagarināts tādu objektīvu apstākļu dēļ, kurus Izpildītājs nav izraisījis un nevarēja novērst;
c) pēc sākotnējā pakalpojuma sniegšanas termiņa beigām ir nepieciešama projekta maksājumu pieprasījumu, pārskatu, noslēguma dokumentu vai citu ar projekta īstenošanu saistītu dokumentu sagatavošana, precizēšana vai saskaņošana;
d) projekta īstenošanu ietekmē nepārvaramas varas apstākļi vai kompetento institūciju lēmumi, kuru dēļ projektu nav iespējams pabeigt sākotnēji noteiktajā termiņā.
1.6.1.2. Pakalpojuma sniegšanas termiņu drīkst pagarināt tikai uz laiku, kas objektīvi nepieciešams projekta īstenošanas un ar to saistīto Izpildītāja pienākumu pabeigšanai, bet ne ilgāk kā par 12 mēnešiem.
1.6.1.3. Termiņa pagarinājums nemaina Iepirkuma līguma vispārējo raksturu, iepirkuma priekšmetu un Tehniskajā specifikācijā noteikto pakalpojumu būtību. Pagarinājuma laikā Izpildītājs turpina sniegt tikai Tehniskajā specifikācijā un Iepirkuma līgumā paredzētos pakalpojumus.
1.6.1.4. Par pakalpojumu sniegšanu pagarinājuma periodā Izpildītājam maksā atbilstoši Finanšu piedāvājumā norādītajai pakalpojuma cenai par vienu mēnesi. Pagarinājuma laikā viena mēneša cena netiek palielināta vai indeksēta.
1.6.1.5. Ja pakalpojumi pagarinājuma periodā tiek sniegti nepilnu kalendāra mēnesi, atlīdzību aprēķina, viena mēneša cenu dalot ar attiecīgā kalendāra mēneša dienu skaitu un reizinot ar faktisko pakalpojuma sniegšanas dienu skaitu.
1.6.1.6. Kopējais līgumcenas palielinājums termiņa pagarināšanas rezultātā nedrīkst pārsniegt Finanšu piedāvājumā norādīto pakalpojuma cenu par 12 mēnešiem.
1.6.1.7. Izpildītājam nav tiesību saņemt papildu samaksu par termiņa pagarinājumu, ja pagarinājuma nepieciešamība radusies Izpildītāja darbības, bezdarbības, kavējuma vai līgumsaistību nepienācīgas izpildes dēļ.
1.6.1.8. Rakstveida vienošanos par pakalpojuma sniegšanas termiņa pagarināšanu noslēdz pirms spēkā esošā pakalpojuma sniegšanas termiņa beigām, ievērojot Publisko iepirkumu likuma 61. panta prasības.
1.7. Piedāvājuma iesniegšanas un atvēršanas vieta, datums, laiks un kārtība:
1.7.1.	Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājaslapā.
1.7.2.	Piedāvājumi Iepirkumam ir iesniedzami tikai ELEKTRONISKI, izmantojot Valsts reģionālās attīstības aģentūras mājaslapā pieejamo Elektronisko iepirkumu sistēmas e-konkursu apakšsistēmu (turpmāk – Elektronisko iepirkumu sistēmas e-konkursu apakšsistēma).
1.7.3.	Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām. Pretendentu piedāvājumi, kas saņemti ārpus Elektronisko iepirkumu sistēmas e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.7.4.	Piedāvājumu iesniegšanas pēdējais termiņš – atbilstoši Elektronisko iepirkumu sistēmā (www.eis.gov.lv) un Iepirkumu uzraudzības biroja (www.iub.gov.lv) iepirkumu datu bāzes publikācijā minētajā termiņā.
1.7.5. Iepirkumu komisija atver elektroniski iesniegtos piedāvājumus 4 stundas pēc piedāvājumu iesniegšanas termiņa beigām. Piedāvājumu elektroniska atvēršana paredzēta Elektronisko iepirkumu sistēmā (www.eis.gov.lv).
1.7.6.	Piedāvājumu atvēršana notiek, izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
1.7.7.	Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
1.7.8.	Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Iepirkumu komisijai jāiesniedz elektroniskā atslēga ar paroli šifrētā dokumenta atvēršanai.
1.7.9.	Pretendentu atlasi, tehnisko piedāvājumu atbilstības pārbaudi un piedāvājumu vērtēšanu Iepirkumu komisija veic slēgtā sanāksmē saskaņā ar Nolikuma un Likuma prasībām.
1.8. Piedāvājums, izņemot Nolikuma 1.7.3.apakšpunktā minēto gadījumu, paliek Pasūtītāja rīcībā un netiek atdots atpakaļ Pretendentam.
1.9. Piedāvājuma nodrošinājums netiek prasīts.
1.10. Līguma nodrošinājums netiek prasīts.
1.11. Prasības attiecībā uz piedāvājumu noformējumu un iesniegšanu:
1.11.1. Viens Pretendents drīkst iesniegt tikai vienu piedāvājuma variantu;
1.11.2. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
1.11.2.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.11.2.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF vai citas formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.11.2.3. elektroniski (PDF vai citas formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.11.3. Sagatavojot piedāvājumu, Pretendents ievēro, ka:
1.11.3.1. Piedāvājuma dokumentus iesniedz EIS pieļaujamā, vispārpieejamā un nolasāmā elektroniskā formātā, piemēram, PDF, DOCX, XLSX vai citā EIS atbalstītā formātā;
1.11.3.2. iesniedzot piedāvājumu, Pretendents ar drošu elektronisko parakstu un laika zīmogu paraksta Pretendenta tehnisko un finanšu piedāvājumu (4., 5. pielikumu) tehnisko specifikāciju un finanšu piedāvājumu (7. pielikumu). Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
1.11.3.3. citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu;
1.11.3.4. piedāvājums jāiesniedz latviešu valodā. Dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. Pretējā gadījumā Iepirkumu komisija ir tiesīga uzskatīt, ka attiecīgais atlases vai kvalifikācijas dokuments nav iesniegts;
1.11.3.5.ja Pretendenta iesniegtais dokuments pārsniedz 3 (trīs) lapaspuses, var tikt pievienots tikai tā kopsavilkuma tulkojums latviešu valodā ar apliecinājumu par tulkojuma pareizību. Kopsavilkuma tulkojumā jābūt iztulkotām būtiskākajām dokumenta daļām, norādot konkrētas atsauces uz dokumenta daļām, kuras tika tulkotas;
1.11.3.6.apliecinājumu par tulkojuma pareizību sagatavo saskaņā ar Ministru kabineta 2000. gada 22. augusta noteikumiem Nr.291 "Kārtība, kādā apliecināmi dokumentu tulkojumi valsts valodā". Iesniedzot piedāvājumu vai pieteikumu, kandidāts vai piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu;
1.11.3.7. ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1.12. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
1.13. Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā.
1.14. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
1.15. Pretendentu piedalīšanās ierobežojumi:
1.15.1. Iepirkumā var piedalīties Pretendents – fiziskā vai juridiskā persona, šādu personu apvienība jebkurā to kombinācijā, kurām ir tiesības veikt komercdarbību;
1.15.2. Pasūtītājs var prasīt, lai apvienība, attiecībā uz kuru pieņemts lēmums slēgt Iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams Iepirkuma līguma noteikumu sekmīgai izpildei;
1.15.3. Ja piedāvājumu iesniedz personālsabiedrība, tad, lai tā tiktu atzīta par Pretendentu Iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā;
1.15.4. Ja Pretendents līguma izpildē piesaista personu, uz kuras iespējām Pretendents balstās, lai apliecinātu atbilstību kvalifikācijas prasībām, Pretendentam ir jāiesniedz apliecinājums vai vienošanās par sadarbību konkrētā līguma izpildei;
1.15.5. Ja Pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir vismaz 10 000 euro no kopējās Iepirkuma līguma vērtības vai lielāka, Pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz Iepirkuma īstenošanu un piedalīšanos Iepirkuma līguma izpildē, kā arī informāciju par to, kādu Iepirkuma (līguma) daļu īstenos apakšuzņēmējs.















2. [bookmark: _Toc235703248]Nosacījumi pretendenta dalībai konkursā

2.1. Iepirkumā var piedalīties piegādātāji PIL 1.panta 22.punkta izpratnē, kuri ir iesnieguši Nolikumā minētos dokumentus. Piedalīšanās iepirkumā ir Pretendenta brīvas gribas izpausme. Iepirkuma noteikumi visiem Pretendentiem ir vienādi. 
2.2. Iepirkuma komisija pretendentu vai PIL 42. panta trešās daļas 1., 2. un 3. punktā norādītās personas izslēdz no dalības iepirkuma procedūrā, ja uz norādītajām personām attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas gadījumi. 
2.3. Ja Iepirkuma komisija konstatē, ka pretendents būtu izslēdzams no dalības iepirkuma procedūrā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar PIL 42. panta trešās daļas 1. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, Iepirkuma komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem.
2.4. Pirms lēmuma pieņemšanas par līguma slēgšanas tiesību piešķiršanu, Pasūtītāja Iepirkuma komisija attiecībā uz Pretendentu (un apakšuzņēmēju, ja tāds tiek piesaistīts), kuram būtu piešķiramas līguma slēgšanas tiesības, veic pārbaudi par Starptautisko un Latvijas Republikas nacionālo sankciju likuma 11.1 panta pirmajā daļā minēto izslēgšanas gadījumu esamību Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktajā kārtībā.
2.5. Lai Pasūtītāja Iepirkuma komisija pārbaudītu, vai uz ārvalstī reģistrētu Pretendentu, kuram piešķiramas Līguma slēgšanas tiesības, neattiecas Starptautisko un Latvijas Republikas nacionālo sankciju likumā noteiktās sankcijas, Pretendentam 10 darbdienu laikā no attiecīga pieprasījuma saņemšanas ir jāiesniedz kompetentas institūcijas (piemēram, Latvijas Republikas Uzņēmumu reģistram līdzvērtīgas iestādes) izziņu (-as), kas atspoguļo aktuālo informāciju par amatpersonām – valdes vai padomes locekļiem, pārstāvēt tiesīgajām personām vai prokūristiem vai personām, kuras ir pilnvarotas pārstāvēt Pretendentu darbībās, kas saistītas ar filiāli. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītāja Iepirkuma komisija Starptautisko un Latvijas Republikas nacionālo sankciju likuma 11.1panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu Pretendentu var iegūt arī patstāvīgi.
2.6. Pasūtītāja Iepirkuma komisija noraida Pretendenta piedāvājumu iepirkuma procedūrā, ja tiek konstatēts, ka piegādātājs iepirkuma līguma izpildē ietver Krievijas Federācijas un Baltkrievijas Republikas izcelsmes preces un pakalpojumus (Publisko iepirkumu likuma 2.2 pants).

3.1. Iepirkumu komisija ir izveidota un veic savus pienākumus Likumā noteiktajā kārtībā.
3.2. Iepirkumu komisija pārbauda visu Pretendentu finanšu piedāvājumus (vai piedāvājumā nav aritmētisku kļūdu) un nepamatoti lēta piedāvājuma esamību. Ja Iepirkumu komisija konstatē aritmētiskās kļūdas, tad šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Iepirkumu komisija ņem vērā labojumus.
3.3. Ja jebkurā vērtēšanas stadijā atklājas, ka Pretendents nav sniedzis nepieciešamās ziņas, Iepirkumu komisija var izslēgt Pretendenta piedāvājumu no tālākās vērtēšanas.
3.4. Pēc piedāvājumu iesniegšanas termiņa beigām Iepirkumu komisija izvērtē iesniegtos piedāvājumus. Iepirkumu komisija par uzvarētāju Iepirkumā atzīst Pretendentu, kurš izraudzīts atbilstoši Nolikuma noteiktajām prasībām un kritērijiem un nav izslēdzams no dalības Iepirkumā. Lēmumā, ar kuru tiek noteikts uzvarētājs, papildus norāda visus noraidītos Pretendentus un to noraidīšanas iemeslus, visu Pretendentu piedāvātās līgumcenas un par uzvarētāju noteiktā Pretendenta salīdzinošās priekšrocības.
3.5. Nodrošināt Iepirkuma norisi un dokumentēšanu.
3.6. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
3.7. Pēc ieinteresēto Pretendentu pieprasījuma normatīvajos aktos noteiktajā kārtībā sniegt informāciju par Nolikumu.
3.8. Iepirkumu komisijas pienākums ir vienlaikus ar papildu informācijas nosūtīšanu Pretendentam, kas uzdevis jautājumu, ievietot šo informāciju Pasūtītāja tīmekļa vietnē, kurā ir pieejams Nolikums, norādot arī uzdoto jautājumu.
3.9. Iepirkumu komisijas pienākums ir izskatīt Pretendentu piedāvājumus, novērtēt to atbilstību Nolikuma prasībām un tiesības noteikt Iepirkuma uzvarētāju.
3.10. Iepirkumu komisijas pienākums ir rakstiski informēt visus Pretendentus par Iepirkuma rezultātiem pēc lēmuma pieņemšanas.

4.1. Pretendentu tiesības:
4.1.1. Ja ieinteresētais Pretendents ir laikus pieprasījis papildu informāciju par Iepirkuma procedūras dokumentos iekļautajām prasībām par pieteikuma sagatavošanu un iesniegšanu vai Pretendentu atlasi, Pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms pieteikuma un piedāvājuma iesniegšanas termiņa beigām;
4.1.2. Pretendentam ir tiesības pārsūdzēt Iepirkumu komisijas pieņemto lēmumu saskaņā ar Likumu.
4.2. Pretendentu pienākumi:
4.2.1. Pretendents iesniedz piedāvājumu atbilstoši Nolikuma prasībām;
4.2.2. Pretendents var iesniegt vienu piedāvājumu;
4.2.3. Katrs Pretendents, iesniedzot piedāvājumu, apņemas ievērot visus Nolikumā minētos nosacījumus kā pamatu Iepirkuma līguma noslēgšanai;
4.2.4. Pretendentam, kuram atbilstoši izraudzītajam piedāvājuma izvēles kritērijam ir piešķirtas līguma slēgšanas tiesības, ir pienākums noslēgt Iepirkuma līgumu saskaņā ar Nolikumam pievienoto Iepirkuma līguma projektu, pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi Iepirkuma līguma noslēgšanai. Iepirkuma uzvarētāja atteikšanos noslēgt līgumu vai parakstīta līguma eksemplāra nepiegādāšana Pasūtītājam 10 (desmit) darba dienu laikā, tiks uzskatīta par Pretendenta piedāvājuma atsaukšanu;
4.2.5. Pretendents uzņemas visas izmaksas, kuras saistītas ar Pretendenta tehniskā un finanšu piedāvājumu sagatavošanu, iesniegšanu un apņemas necelt pret Pasūtītāju nekādas pretenzijas par minētajām izmaksām; 
4.2.6. Sekot līdzi tiešsaistes režīmā Elektronisko iepirkumu sistēmas e-konkursu apakšsistēmā izvietotajai aktuālajai informācijai par Iepirkuma norises gaitu, t.sk., atbildēm uz Pretendentu uzdotajiem jautājumiem, skaidrojumiem, grozījumiem Nolikumā, Iepirkuma līguma tiesību piešķiršanu u.c.
4.2.7.  Pasūtītājam jebkurā Iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma procedūras dokumentos noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

5.1. Prasības pretendentam (kā arī pretendenta norādītajai personai, uz kuras iespējām pretendents balstās), kas nepieciešamas, lai novērtētu pretendentu:
5.1.1. Pretendentam jābūt reģistrētam atbilstoši attiecīgās valsts normatīvo aktu prasībām;
5.1.2. Pretendentam iepriekšējo 3 (trīs) gadu laikā (2022. - 2025. gads, kā arī 2026. gads līdz piedāvājuma iesniegšanas brīdim), vai īsākā laika periodā, ir pieredze Iepirkuma priekšmetam līdzvērtīga līguma izpildē.
5.1.3.  Pieredze iepirkuma priekšmetam līdzvērtīga līguma izpildē Nolikuma 5.1.2. apakšpunkta izpratnē tiek uzskatīta par atbilstošu, ja Pretendents atbilst Nolikuma 5.1.4. apakšpunktā noteiktajām prasībām.
5.1.4. Pretendentam ir pieredze vismaz 1 (viena) energoefektivitātes paaugstināšanas projekta ieviešanas vadībā, kur projekta investīciju apjoms ir vismaz  2 000 000 EUR bez PVN, projekts realizēts 3.grupas ēkā un šis projekts ir līdzfinansēts no Eiropas Savienības struktūrfondu, Atveseļošanās fonda vai Kohēzijas fonda finansējuma. Projektam ir jābūt veiksmīgi pabeigtam (saņemts atbildīgās institūcijas apstiprinājums noslēguma pārskatam un saņemts gala maksājums).
5.1.5.  Lai apliecinātu atbilstību Nolikuma 5.1.4. apakšpunktā noteiktajai pieredzes prasībai, Pretendents iesniedz apliecinājumu, kurā norāda pakalpojuma saņēmēju, pakalpojuma aprakstu, informāciju par īstenoto projektu, projekta investīciju apjomu, finansējuma avotu, ēkas grupu, projekta pabeigšanas statusu un pakalpojuma saņēmēja kontaktpersonas kontaktinformāciju. Informācija iesniedzama atbilstoši Nolikuma 3. 4. pielikumā noteiktajai formai.
5.1.6. Iepirkuma līguma izpildei Pretendents nodrošina vismaz projekta vadības speciālistu un energoefektivitātes speciālistu, kuri atbilst turpmāk noteiktajām kvalifikācijas un pieredzes prasībām.
5.1.6.1. vismaz 1 (vienu) projekta vadības speciālistu ar vismaz otrā līmeņa profesionālo augstāko izglītību vai akadēmisko grādu projektu vadībā, ekonomikā, finansēs vai inženierzinātnēs un pieredzi vismaz viena Nolikuma 5.1.4. apakšpunktā noteiktajām prasībām atbilstoša projekta vadītāja pienākumu veikšanā;
5.1.6.2. vismaz 1 (vienu) energoefektivitātes speciālistu ar vismaz otrā līmeņa profesionālo augstāko izglītību vai akadēmisko grādu inženierzinātnēs, kurš ir neatkarīgs eksperts ēku energoefektivitātes jomā un kuram ir pieredze vismaz viena Nolikuma 5.1.4. apakšpunktā noteiktajām prasībām atbilstoša projekta īstenošanā.
5.1.6.3. vismaz 1 (vienu) būvniecības projektu vadības speciālistu vai tehnisko ekspertu atbilstoši Tehniskās specifikācijas 5. punktā noteiktajām prasībām;
5.1.7. Nolikuma 5.1.6.1. un 5.1.6.2. apakšpunktā noteikto prasību izpildei Pretendents ir tiesīgs piesaistīt speciālistus, kuri nav darba tiesiskajās attiecībās ar Pretendentu. Šādā gadījumā Pretendents piedāvājumā iesniedz attiecīgā speciālista parakstītu apliecinājumu par gatavību piedalīties Iepirkuma līguma izpildē, ja Pretendentam tiks piešķirtas līguma slēgšanas tiesības.
5.2. Pretendenta iesniedzamie atlases dokumenti:
5.2.1. Pretendenta pieteikums dalībai Iepirkumā noformēts Nolikuma 2. pielikuma formā, kuru parakstījusi Pretendenta amatpersona ar paraksta tiesībām vai Pretendenta pilnvarotā persona. Gadījumā, ja pieteikumu paraksta Pretendenta pilnvarotā persona, nepieciešams pievienot pilnvaru vai tās apliecinātu kopiju;
5.2.2. Lai apliecinātu atbilstību Nolikuma 5.1.1. apakšpunktā noteiktajai prasībai, ārvalstī reģistrēts Pretendents iesniedz attiecīgās valsts kompetentās institūcijas izsniegta dokumenta kopiju, kas apliecina Pretendenta reģistrāciju atbilstoši attiecīgās valsts normatīvo aktu prasībām. Ja piedāvājumu iesniedz piegādātāju apvienība, minēto dokumentu iesniedz par katru piegādātāju apvienības dalībnieku. Pasūtītājs nepieprasa informāciju, kuru tas var iegūt publiski pieejamās datubāzēs.
5.2.3. Pretendenta pieredzes apliecinājums noformēts Nolikuma 3. 4. pielikuma formā, kuram pievienota vismaz viena atsauksme no Nolikuma 3. 4. pielikuma formā norādītā pakalpojuma saņēmēja. Atsauksmē jābūt norādei, vai līgums tika izpildīts noteiktajā termiņā un kvalitatīvi. Attiecībā uz apliecinājumu par iepriekšējo pieredzi, kas apliecina Pretendenta atbilstību Nolikuma prasībām, Pretendentam katram no projektiem ir jānorāda pasūtītāja pārstāvja kontaktinformācija (telefona numurs un e-pasta adrese), ar kuru Pasūtītājs nepieciešamības gadījumā var sazināties, lai pārliecinātos par Pretendenta atbilstību konkursa Nolikuma prasībām. Ja Pretendents projektā ir bijis apakšuzņēmējs, papildus jānorāda virsuzņēmēja nosaukums, kā arī Pretendenta sniegtā pakalpojuma realizācijas apjoms EUR (bez pievienotās vērtības nodokļa (turpmāk – PVN)). Ja pretendents objektīvu iemeslu dēļ nevar iesniegt atsauksmi, pieredzi drīkst apliecināt ar citiem dokumentiem, piemēram, līguma kopiju, pieņemšanas–nodošanas aktu, noslēguma pārskatu vai citu dokumentu, no kura iespējams pārliecināties par prasītās pieredzes esamību;
5.2.4. Pretendenta piedāvāto speciālistu dzīvesgājuma apraksts (CV) noformēts brīvā formā, kuram pievienotas izglītību un profesionālo kvalifikāciju apliecinošu dokumentu kopijas un kuru pašrocīgi parakstījis pakalpojuma izpildē iesaistītais speciālists;
5.2.5. Pretendenta Tehniskais un finanšu piedāvājums noformēts atbilstoši Nolikuma 4. pielikuma formai un Nolikuma 5.pielikuma formai Pretendenta tehniskais piedāvājums iesniedzams atbilstoši Nolikuma un Tehniskās specifikācijas prasībām. Pretendentam nav nepieciešams atkārtoti iesniegt visu Tehniskās specifikācijas tekstu kā atsevišķi izstrādātu tehnisko piedāvājumu. Pretendents ir tiesīgs papildus iesniegt parakstītu apliecinājumu par Tehniskās specifikācijas prasību izpildi, ja šāds dokuments nerada izmaiņas Pasūtītāja noteiktajās prasībās un nesatur nosacījumus, kas ir pretrunā Nolikumam. Finanšu piedāvājums noformējams atbilstoši Nolikuma 7. pielikuma “Finanšu piedāvājums” formai;
5.3. Pretendents savā piedāvājumā norāda tās līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus, kuru sniedzamo pakalpojumu vērtība ir vismaz 10 000 euro no kopējās Iepirkuma līguma vērtības vai lielāka.

6.1.Pasūtītājs izslēdz Pretendentu no turpmākās dalības iepirkuma procedūrā, ja uz Pretendentu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā noteiktais izslēgšanas iemesls.
6.2. Publisko iepirkumu likuma 42. panta otrajā daļā noteiktos izslēgšanas iemeslus Pasūtītājs atbilstoši Publisko iepirkumu likuma 42. panta trešajai daļai attiecina arī uz:
6.2.1. personālsabiedrības biedru, ja Pretendents ir personālsabiedrība;
6.2.2. Pretendenta norādīto personu, uz kuras iespējām Pretendents balstās, lai apliecinātu savas kvalifikācijas atbilstību paziņojumā par līgumu vai iepirkuma procedūras dokumentos noteiktajām prasībām;
6.2.3. Pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR;
6.2.4. personām, kurām Pretendentā ir izšķiroša ietekme uz līdzdalības pamata normatīvo aktu par koncerniem izpratnē, Publisko iepirkumu likuma 42. panta trešajā daļā noteiktajā apjomā;
6.2.5. Pretendenta patieso labuma guvēju Publisko iepirkumu likuma 42. panta trešajā daļā noteiktajā apjomā.
6.3. Atklātā konkursā Pasūtītājs pārbaudi par Publisko iepirkumu likuma 42. panta otrajā daļā noteiktajiem izslēgšanas iemesliem veic attiecībā uz Pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas Iepirkuma līguma slēgšanas tiesības.
6.4. Ja Pretendents, kuram pirms šķietami būtu piešķiramas Iepirkuma līguma slēgšanas tiesības, tiek izslēgts no dalības iepirkuma procedūrā, Pasūtītājs veic Publisko iepirkumu likuma 42. pantā noteikto pārbaudi attiecībā uz nākamo Pretendentu, kura piedāvājums atbilstoši Nolikuma 8.6. punktā noteiktajai vērtēšanas kārtībai ir ieguvis nākamo augstāko kopējo punktu skaitu.
6.5. Informāciju par Latvijā reģistrētu vai pastāvīgi dzīvojošu Pretendentu un citām pārbaudāmajām personām Pasūtītājs iegūst Publisko iepirkumu likumā noteiktajā kārtībā, izmantojot Ministru kabineta noteikto informācijas sistēmu un publiski pieejamās datubāzes.
6.6. Ja Pasūtītājs konstatē, ka Ministru kabineta noteiktajā informācijas sistēmā pieejamā informācija liecina par Pretendenta vai citas Publisko iepirkumu likuma 42. panta trešajā daļā minētās personas neizpildītām saistībām nodokļu jomā, Pasūtītājs nosaka termiņu — trīs darbdienas pēc informācijas pieprasījuma nosūtīšanas dienas — pierādījumu iesniegšanai par to, ka attiecīgajai personai piedāvājumu iesniegšanas termiņa pēdējā dienā vai dienā, kad tiek pieņemts lēmums par iespējamu Iepirkuma līguma slēgšanas tiesību piešķiršanu, nebija neizpildītu saistību nodokļu jomā.
6.7. Ja Pretendents vai cita pārbaudāmā persona ir reģistrēta vai pastāvīgi dzīvo ārvalstī, Pretendents pēc Pasūtītāja pieprasījuma Pasūtītāja noteiktajā termiņā, kas nav īsāks par 10 darbdienām pēc pieprasījuma nosūtīšanas dienas, iesniedz attiecīgās ārvalsts kompetentās institūcijas izziņu vai citu dokumentu, kas apliecina, ka uz attiecīgo personu neattiecas Publisko iepirkumu likuma 42. pantā noteiktie izslēgšanas iemesli.
6.8. Ja attiecīgajā ārvalstī 6.7. punktā minētās izziņas vai dokumenti netiek izsniegti vai ar tiem nepietiek, lai apliecinātu izslēgšanas iemeslu neesamību, tos var aizstāt ar zvērestu vai, ja attiecīgās valsts normatīvie akti neparedz zvēresta došanu, ar attiecīgās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai personas reģistrācijas vai pastāvīgās dzīvesvietas valstī atbilstoši Publisko iepirkumu likuma 42. panta prasībām.
6.9. Ja Pasūtītājs konstatē, ka Pretendents būtu izslēdzams no dalības iepirkuma procedūrā, Pasūtītājs Publisko iepirkumu likuma 43. pantā paredzētajos gadījumos dod Pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina Pretendenta uzticamības atjaunošanu.
6.10. Ja izslēgšanas iemesls attiecas uz Pretendenta norādīto personu, uz kuras iespējām Pretendents balstās, vai uz Pretendenta norādīto apakšuzņēmēju, Pretendents Publisko iepirkumu likuma 43. pantā noteiktajā kārtībā nomaina attiecīgo personu pret personu, kura atbilst Nolikuma prasībām un uz kuru neattiecas Publisko iepirkumu likuma 42. pantā noteiktie izslēgšanas iemesli.
6.11. Ja Pretendents noteiktajā termiņā neiesniedz pieprasītos dokumentus vai Pasūtītājs iesniegtos skaidrojumus un pierādījumus neatzīst par pietiekamiem uzticamības atjaunošanai, vai Pretendents neveic 6.10. punktā minētās personas nomaiņu, Pasūtītājs izslēdz Pretendentu no turpmākās dalības iepirkuma procedūrā.
6.12. Pasūtītājs neizslēdz Pretendentu, ja ir piemērojams kāds no Publisko iepirkumu likuma 42. panta ceturtajā daļā noteiktajiem izņēmumiem.
6.13. Pirms lēmuma pieņemšanas par Iepirkuma līguma slēgšanas tiesību piešķiršanu Pasūtītājs veic pārbaudi saskaņā ar Starptautisko un Latvijas Republikas nacionālo sankciju likuma 11.1 pantu. Ja tiek konstatēts, ka noteiktās starptautiskās vai nacionālās sankcijas kavē Iepirkuma līguma noslēgšanu vai izpildi, Pasūtītājs nepiešķir attiecīgajam Pretendentam Iepirkuma līguma slēgšanas tiesības.

7.1. Pretendentam saskaņā ar PIL 49. pantu ir tiesības iesniegt Eiropas vienoto iepirkuma procedūras dokumentu (ESPD) (Eiropas Komisijas 2016. gada 5.janvāra ieviešanas regula Nr. 2016/7).
7.2. Pretendents var iesniegt aizpildītu Regulas Nr. 2016/7 otrajā pielikumā iekļauto formu kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām Pretendentu atlases prasībām (Nolikuma 5.punkts). Ja Pretendents ir izvēlējies iesniegt ESPD, lai apliecinātu, ka tas atbilst Nolikumā noteiktajām atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 EUR. Piegādātāju apvienība iesniedz atsevišķu ESPD par katru tās dalībnieku. 
7.3. Sagatavojot ESPD veidlapu izmanto EIS tīmekļa vietnē izveidoto rīku  http://espd.eis.gov.lv/
7.4. Ja Pretendents izvēlas iesniegt ESPD kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām un pārbaudāmām ziņām, tas aizpilda standarta veidlapas:
7.4.1. II daļu – Informāciju par ekonomikas dalībnieku A, B, C daļas; 
7.4.2. III daļu – Izslēgšanas iemesli A, B, C, D sadaļā Pretendentam jānorāda informācija par izslēgšanas noteikumiem saskaņā ar Starptautisko un Latvijas Republikas nacionālo sankciju likuma 11¹.panta pirmo un otro daļu un PIL 42. panta noteikumiem;
7.4.3. IV daļu – atlases kritēriji A, B, C;
7.4.4. VI daļu – Noslēguma apliecinājumi.
7.5. Pretendents, kurš piedāvājumā ir iekļāvis ESPD, pēc Komisijas uzaicinājuma iesniedz Nolikuma 5.punktā minētos piedāvājumā iekļaujamos dokumentus, kuri tiek pieprasīti gadījumā, ja Pretendentam būtu piešķiramas līguma slēgšanas tiesības.

8. [bookmark: _Toc235703254]Piedāvājumu vērtēšanas un izvēles kritēriji

8.1. Vispārīgie noteikumi
8.1.1. Piedāvājumu noformējuma pārbaudi, Finanšu piedāvājumu atbilstības pārbaudi, Tehnisko piedāvājumu atbilstības pārbaudi un Pretendentu atlases dokumentu atbilstības pārbaudi Komisija veic slēgtā sēdē.
8.1.2. Piedāvājuma noformējuma pārbaudi, Finanšu piedāvājuma atbilstības pārbaudi un Tehnisko piedāvājumu atbilstības pārbaudi Komisija veic visiem Pretendentiem.
8.1.3. Komisija ir tiesīga veikt Atlases dokumentu pārbaudi tikai Pretendentam, kuram pirm šķietami būtu piešķiramas līguma slēgšanas tiesības attiecīgajā iepirkuma daļā.
8.1.4. Komisija izvēlas Pretendentu, kura piedāvājums atbilst Nolikuma prasībām saskaņā ar Nolikumā noteiktajām prasībām.
8.1.5. Komisija izvērtē Pretendentu iesniegtos piedāvājumus un apkopo vērtējumu protokolā.
8.2.  Piedāvājumu noformējuma pārbaude
8.2.1. Piedāvājumu noformējuma pārbaudes laikā Komisija izvērtē, vai Pretendentu piedāvājumi sagatavoti un noformēti atbilstoši Nolikumā noteiktajām prasībām.
8.2.2. [bookmark: _Toc98233551]Ja Pretendenta piedāvājums nav noformēts atbilstoši Nolikumā noteiktajām prasībām, Komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to, ņemot vērā samērīguma principu un nodrošinot vienlīdzīgu attieksmi visiem Pretendentiem, nenoraidot piedāvājumu formālu trūkumu dēļ, kuri neietekmē iespēju piedāvājumu izvērtēt pēc būtības.
8.3. Finanšu piedāvājumu vērtēšana
8.3.1. [bookmark: _Hlk30675012]Komisija vērtē Finanšu piedāvājumus un salīdzina piedāvātās līgumcenas tiem Pretendentiem, kuri nav noraidīti piedāvājuma noformējuma pārbaudes laikā.
8.3.2. Komisija pārbauda vai Finanšu piedāvājums sagatavots atbilstoši Nolikuma prasībām.
8.3.3. Lai izvērtētu, kuram no Pretendentiem pirms šķietami būtu piešķiramas līguma slēgšanas tiesības, proti, kurš ir piedāvājums ar piedāvāto zemāko cenu, Komisija atbilstoši PIL 41.panta devītajai daļai vispirms pārbauda, vai piedāvājumos nav aritmētisko kļūdu. Konstatētās aritmētiskās kļūdas Komisija izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas, un vērtējot piedāvājumu, ņem vērā labojumus.
8.3.4. Ja Pretendenta iesniegtais piedāvājums šķiet nepamatoti lēts, Komisija rīkojas saskaņā ar PIL 53.pantu.
8.4. Tehnisko piedāvājumu vērtēšana
8.4.1. Iepirkumu komisija vērtē un pārbauda tikai to Pretendentu tehniskos piedāvājumus, kuri nav noraidīti noformējuma pārbaudes un Finanšu piedāvājuma pārbaudes laikā. 
8.4.2. Komisija veiks Tehnisko piedāvājumu atbilstības pārbaudi atbilstoši Nolikuma prasībām.
8.4.3. Ja tiks konstatēts, ka Pretendenta Tehniskais piedāvājums neatbilst Nolikuma prasībām, Komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to.
8.5. Atlases dokumentu atbilstības pārbaude
8.5.1. Pretendentu atlases dokumentu atbilstības pārbaudi Komisija veiks tikai tam Pretendentam, kuram pirms šķietami būtu piešķiramas līguma slēgšanas tiesības.
8.5.2. Pretendentu atlases dokumentu atbilstības pārbaudes laikā Komisija pārbauda Pretendenta atbilstību PIL un Nolikumā izvirzītajām prasībām.
8.5.3. Ja Pretendents neatbilst kādai no PIL un/vai Nolikumā izvirzītajai prasībai, Komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu.
8.6. Piedāvājuma izvēles kritēriji
8.6.1. Pēc Pretendentu piedāvājumu noformējuma pārbaudes, Finanšu piedāvājumu atbilstības, un Tehniskā piedāvājuma atbilstības pārbaudes Nolikumā noteiktajām prasībām, no atbilstošajiem piedāvājumiem Iepirkuma komisija izvēlas piedāvājumu saskaņā ar PIL 51.pantā paredzēto piedāvājuma izvēles kritēriju – saimnieciski visizdevīgākais piedāvājums. 
8.6.2. Iepirkumu komisija izvēlas saimnieciski visizdevīgāko piedāvājumu no piedāvājumiem, kas atbilst Nolikuma prasībām.
8.6.3. Saimnieciski izdevīgākā piedāvājuma izvēles kritēriji un to skaitliskās vērtības:
	Nr. p.k.
	
Kvalitātes vērtēšanas kritērijs
	Maksimālais katram kritērijam piešķiramo punktu skaits

	1.
	Pretendenta piedāvātā kopējā līgumcena EUR bez PVN;
Pretendenta piedāvājums ar zemāko piedāvāto cenu (EUR bez PVN) tiek vērtēts ar maksimālo punktu skaitu;
Pārējo pretendentu punkti tiek aprēķināti pēc formulas:
100x(A/B), kur:
90 – maksimālais punktu skaits
A – viszemākā piedāvātā cena
B – vērtējamā cena
	90

	2
	Pretendenta piedāvāto speciālistu iepriekšēja savstarpējā sadarbība kopīgos projektos.
Maksimālais kritērija punktu skaits – 10 (desmit) punkti.
Punktu skaits tiek piešķirts pēc šādas metodikas:
- par pretendenta sadarbību projektā vai projektos, uz kuriem tiek balstīta speciālistu pieredze tiek piešķirti 10 punkti.
	10


8.6.4. Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko punktu skaitu. Maksimālais punktu skaits ir 100 (viens simts) punktu.
8.6.5. Ja Pasūtītāja iepirkumu komisija konstatē, ka atbilstoši noteiktajam piedāvājuma izvēles kritērijam vairākiem piedāvājumiem novērtējums ir vienāds, tad līguma slēgšanas tiesības tiek piešķirtas Pretendentam, kurš saņēmis lielāko punktu skaitu kritērijā Nr. 1 “Pretendenta piedāvātā kopējā līgumcena EUR, bez PVN”. 
8.6.6. Ja atklātā konkursā piedāvājumu ir iesniedzis tikai viens Pretendents, Iepirkumu komisija rīkojas atbilstoši Publisko iepirkumu likuma 41. panta divpadsmitajai daļai.
8.6.6.1. Iepirkumu komisija pieņem lēmumu pārtraukt iepirkuma procedūru, izņemot gadījumu, kad:
a) Pasūtītājs pirms iepirkuma procedūras izsludināšanas ir rīkojis Publisko iepirkumu likuma 18. panta 2.1 daļas prasībām atbilstošu apspriedi ar piegādātājiem; vai
b) iepirkuma procedūras pārtraukšana apdraud sabiedrības drošības vai veselības aizsardzības intereses.
8.6.6.2. Ja ir piemērojams kāds no Nolikuma 8.6.6.1. apakšpunktā noteiktajiem izņēmumiem un Iepirkumu komisija pieņem lēmumu iepirkuma procedūru nepārtraukt, vienīgais iesniegtais piedāvājums tiek izvērtēts pilnā apjomā saskaņā ar Nolikumā noteikto kārtību.
8.6.6.3. Iepirkumu komisija pārbauda:
a) Pretendenta atbilstību Nolikuma kvalifikācijas prasībām;
b) Publisko iepirkumu likumā noteikto izslēgšanas iemeslu neesību;
c) piedāvājuma atbilstību noformējuma prasībām;
d) Tehniskā piedāvājuma atbilstību Tehniskajai specifikācijai;
e) Finanšu piedāvājuma atbilstību Nolikuma prasībām un aritmētisko kļūdu esību;
f) vai piedāvājums nav nepamatoti lēts;
g) piedāvājuma novērtējumu atbilstoši Nolikuma 8.6. punktā noteiktajiem saimnieciski visizdevīgākā piedāvājuma izvērtēšanas kritērijiem.
8.6.6.4. Iepirkuma līguma slēgšanas tiesības vienīgajam Pretendentam var piešķirt tikai tad, ja Pretendents un tā piedāvājums atbilst visām Publisko iepirkumu likumā, Nolikumā un tā pielikumos noteiktajām prasībām.
8.6.6.5. Ja iepirkuma procedūra netiek pārtraukta, Iepirkumu komisija iepirkuma procedūras ziņojumā norāda pamatojumu Publisko iepirkumu likuma 41. panta divpadsmitajā daļā paredzētā izņēmuma piemērošanai.


9. [bookmark: _Toc235703255]Iepirkuma līgums

9.1. Pasūtītājs slēdz Iepirkuma līgumu ar Iepirkumu komisijas izraudzīto. Pretendentam, kurš izraudzīts par Iepirkuma uzvarētāju, 10 (desmit) darbdienu laikā pēc paziņojuma saņemšanas jānoslēdz Iepirkuma līgums ar Pasūtītāju.
9.2. Ja Pretendents, kuram piešķirtas Iepirkuma līguma slēgšanas tiesības, atsakās slēgt Iepirkuma līgumu vai Nolikumā noteiktajā termiņā neiesniedz parakstītu Iepirkuma līgumu, Iepirkumu komisija ir tiesīga pieņemt lēmumu piešķirt Iepirkuma līguma slēgšanas tiesības nākamajam Pretendentam, kura piedāvājums atbilstoši Nolikuma 8.6. punktā noteiktajai vērtēšanas kārtībai ir ieguvis nākamo augstāko kopējo punktu skaitu un atbilst visām Nolikuma prasībām.
9.3. Pirms lēmuma pieņemšanas par Iepirkuma līguma slēgšanas tiesību piešķiršanu nākamajam Pretendentam, kura piedāvājums ieguvis nākamo augstāko kopējo punktu skaitu, Iepirkumu komisija izvērtē, vai šis Pretendents nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicies slēgt Iepirkuma līgumu. Ja nepieciešams, Iepirkumu komisija pieprasa nākamajam Pretendentam skaidrojumu un pierādījumus, kas apliecina, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja arī nākamais Pretendents atsakās slēgt Iepirkuma līgumu vai nenoslēdz to noteiktajā termiņā, Iepirkumu komisija pieņem lēmumu pārtraukt iepirkuma procedūru, neizvēloties nevienu piedāvājumu.
9.4. Iepirkuma līgums tiks slēgts saskaņā ar pretendenta Finanšu piedāvājumā norādītajām cenām.
9.5. Gadījumā, ja Pretendents Iepirkuma procedūras rezultātā tiek atzīts par uzvarētāju, tam visu līgumā un piedāvājumā iekļauto darbu realizācija ir jānodrošina ar Pretendenta piedāvājumā norādītajiem speciālistiem. Piedāvātos speciālistus var mainīt tikai ar līdzvērtīgiem un tikai ar Pasūtītāja rakstisku atļauju.

10. [bookmark: _Toc235703256]Apakšuzņēmēju nomaiņas kārtība

10.1. Apakšuzņēmēju, kuru Pretendents iesaistījis līguma izpildē un par kuru Iepirkumā sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis Iepirkuma procedūrā, kā arī apakšuzņēmējus, uz kuru Iepirkumā Pretendents balstījies, lai apliecinātu savas kvalifikācijas atbilstību un Iepirkuma iesniegtajos dokumentos, pēc līguma noslēgšanas var nomainīt tikai ar Pasūtītāja rakstveida piekrišanu, ievērojot līguma nosacījumus.
10.2. Pasūtītājam ir pamatojums nesaskaņot vai nepiekrist apakšuzņēmēju nomaiņai, ja pastāv kāds no šādiem nosacījumiem:
10.2.1. Pretendenta piedāvātais apakšuzņēmējs neatbilst Iepirkumā noteiktajām prasībām, kas attiecas uz apakšuzņēmējiem;
10.2.2. Ja Pretendents nomaina apakšuzņēmēju, uz kura iespējām Iepirkuma procedūrā pretendents balstījies, lai apliecinātu savas kvalifikācijas atbilstību Iepirkuma prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Pretendents atsaucies, apliecinot savu atbilstību Iepirkuma procedūrā noteiktajām prasībām.
10.3. Pasūtītājs saskaņo apakšuzņēmēju nomaiņu, ja Pretendents par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai. Pasūtītājs saskaņo apakšuzņēmēja nomaiņu, ja piedāvātais apakšuzņēmējs atbilst Iepirkumā izvirzītajiem kritērijiem attiecībā uz Pretendentu.
10.4. Pārbaudot apakšuzņēmēja atbilstību, Pasūtītājs piemēro Iepirkuma Nolikumā minētos izslēgšanas nosacījumus.
10.5. Pasūtītājs pieņem lēmumu atļaut vai atteikt Pretendentam apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.

11. [bookmark: _Toc235703257]Citi nosacījumi

11.1. Līguma darbības laikā pretendenta piedāvājumā norādītās cenas netiek paaugstinātas. 
11.2. Pretendents var iesniegt jautājumus par Nolikumu vai Iepirkuma priekšmetu nosūtot informāciju elektroniski, to iesniedzot EIS e-konkursu apakšsistēmā, saskaņā ar Likuma 36. panta otrās daļas nosacījumiem. Korespondences nosūtīšanas adrese: Nolikuma 1.2.apakšpunktā minētā adrese un 1.3.apakšpunktā minētā kontaktpersona.
11.3. Nolikums izstrādāts saskaņā ar Likumu.
11.4. Citas saistības attiecībā uz Iepirkuma norisi, kas nav atrunātas Nolikumā, nosakāmas saskaņā ar Latvijas Republikas spēkā esošiem normatīvajiem aktiem.

12. [bookmark: _Toc235703258]Pielikumi

1. pielikums – Tehniskā specifikācija.
2. pielikums – Pieteikums.
3. pielikums – Apliecinājums par neatkarīgi izstrādātu piedāvājumu
4. pielikums – Informācija par pieredzi.
5. pielikums – Informācija par apakšuzņēmumiem
6. pielikums – Apakšuzņēmēju apliecinājums
7. pielikums – Finanšu piedāvājums
8. pielikums – Līguma projekts

